‘เอกยุทธ’ปั้นE ลุยรร.ต้นทุนต่ำเล็งล้างขาดทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “เอกยุทธ อัญชันบุตร” เสี่ยนักลงทุนรายใหญ่ มองหรูหุ้น “E” ปีหน้าล้างขาดทุนสะสมเกลี้ยง เตรียมสมนาคุณชุดใหญ่ผู้ถือหุ้น
นายเอกยุทธ อัญชันบุตร นักลงทุนรายใหญ่ ประธานบริหารเครือโอเรียนเต็ล มาร์ท กรุ๊ป เปิดเผยว่า นักลงทุนสถาบันและตนเองเข้าถือหุ้นบริษัท เอฟโวลูชั่น แคปปิตอล (E) ในสัดส่วนที่เป็นผู้ถือหุ้นใหญ่ และไม่มีแผนปรับโครงสร้างผู้บริหาร เนื่องจากทีมบริหารทำงานดีอยู่แล้ว มีเพียงการปรับโครงสร้างกรรมการบางท่านเท่านั้น
นอกจากนี้ ได้วางแผนธุรกิจที่จะทำโรงแรมต้นทุนต่ำ (โลว์คอสต์) โดยผูกกับสายการบินต้นทุนต่ำแอร์เอเชีย ดำเนินการโดยบริษัท TUNE HOTEL (ทุน โฮเทล) ซึ่ง E ถือหุ้น 37% ซึ่งโรงแรมต้นทุนต่ำนี้จะเปิดให้บริการทั่วโลก เริ่มที่ฮ่องกง มาเลเซีย ฟิลิปปินส์ และประเทศไทย ที่พัทยา ขนาด 5080 ห้อง รวมทั้ง E อยู่ระหว่างการประมูลหาผู้ก่อสร้างโรงแรมริช เคาตัล ที่ภูเก็ต มูลค่ากว่า 2,000 ล้านบาท 
“ฐานะของ E ขณะนี้ไม่มีหนี้สิน มีแต่ขาดทุนสะสมเก่า 100 ล้านบาทเศษ ซึ่งจะนำกำไรปีนี้คาดว่าทำได้เกือบ 100 ล้านบาท ไปล้างขาดทุนสะสม ทำให้มีความสามารถสมนาคุณผู้ถือหุ้นได้ในรูปเงินปันผลเป็นหุ้นในปีหน้า” เอกยุทธ กล่าว
แหล่งข่าวเปิดเผยว่า ปลายเดือน ต.ค.นี้ จะมีการประชุมคณะกรรมการบริษัท เพื่อพิจารณาการออกและเสนอขายใบสำคัญแสดงสิทธิซื้อหุ้นสามัญ (วอร์แรนต์) ให้กับผู้ถือหุ้น